ธนารักษ์เว้นค่าเช่าคนน้ำท่วม
คลังระดมมาตรการช่วยน้ำท่วม ธนารักษ์ยกเว่นค่าเช่า ส่วน รมว.คลัง เซ็นให้จังหวัดเบิืกเงินช่วยเหลือได้ถึง 250 ล้านบาท
20 ต.ค. 2553

คลังระดมมาตรการช่วยน้ำท่วม ธนารักษ์ยกเว่นค่าเช่า ส่วน รมว.คลัง เซ็นให้จังหวัดเบิืกเงินช่วยเหลือได้ถึง 250 ล้านบาท
นายมั่น พัธโน รมช.คลัง กล่าวว่า กรมธนารักษ์ได้ยกเว้นค่าเช่าให้กับผู้ที่เช่าที่ราชพัสดุ สำหรับเพื่ออยู่อาศัียที่เสียหายจากน้ำท่วมบางส่วน จะยเว้นค่าเช่าให้เป็นเวลา 1 ปี และเสียหายมากเป็นเวลา 2 ปี
สำหรับที่ราชพัศดุเพื่อทำการเกษตร หากพืชผลได้รับความเสียหาย จะได้รับการยกเว้นค่าเช่าเป็นเวลา 1 ปี ขณะที่การเช่าอาคารราชพัสดุทำการค้า หากทำการค้าไม่ได้เกิน 3 วัน จะยกเว้นค่าเช่าให้เป็นเวลา 1 เดือน โดยทั้งหมดให้ยกเว้นการคิดเงินเพิ่มกรณีที่ผู้เช่าไม่สามารถชำระค่าเช่าได้
ทั้งนี้ ปัจจุบันธนารักษ์คิดค่าเช่าที่ราชพัสดุเพื่ออยู่อาศัยขั้นต่ำอยู่ 25 สตางค์ต่อตารางวาต่อเดือน ที่ราชพัสดุเพื่อทำการเกษตรขั้นต่ำ 20 บาทต่อเดือนไร่ต่อปี และอาคารที่ราชพัสดุขั้นต่ำอยู่ที่ 2 บาทต่อตารางเมตรต่อเดือน โดยขณะนี้มีผู้ได้รับความเสียหายแจ้งมาจำนวน 2 พันราย
นายมั่น กล่าวว่า นายกรณ์ จาติืกวณิช รมว.คลัง ได้เซ็นอนุมัติให้แต่ละจังหวัดที่ประสบภัยน้ำท่วมเบิกเงินช่วยเหลือจากกรมบัญชีกลางได้ 250 ล้านบาท ซึ่งหากจังหวัดที่ใช้เงิน 50 ล้านบาท ที่มีอำนาจเบิกจ่ายครบแล้ว ก็สามารถทำเรื่องมาขอเงินเพิ่มจากกระืทรวงการคลังได้ทันที โดยขณะนี้มีจังหวัดนครราชสีมา และจังหวัดลพบุรี ที่เบิกเงินช่วยเหลือเป็นจำนวน 100 ล้านบาท เนื่องจากได้รับความเสียหายมาก
นายรังสรรค์ ศรีวรศาสตร์ อธิบดีกรมบัญชีกลาง กล่าวว่า ได้สั่งการให้คลังจังหวัดไปพบผู้ว่าการจังหวัด เ้พื่อสอบถามว่าต้องการเงินช่วยเหลือเพิ่มเติมจาก 50 ล้านบาทหรือไม่ หากต้องการก็ให้เร่งทำเร่งขอมาที่กระทรวงการคลังได้ทันที ไม่ต้่องรอให้ผู้ว่าราชการจังหวดมาพบ เพราะจะล่าช้า
สำหรับมาตรการช่วยเหลือผู้ประสบภัยน้ำท่วม เมื่อวันที่ 19 ต.ค. 2553 ธนาคารเพื่อการเกษตรและสหกรณ์การเกษตร (ธ.ก.ส.) ได้ออกมาตรการพักชำระหนี้สำหรับลูกค้าเกษตรที่ได้รับความเสียหายเป็นบริเวณกว้าง การผลิตได้รับความเสียหายมากกว่า 50% และมีแนวโน้มจะชำระหนี้ไม่ได้ ทางธนาคารจะให้ความช่วยเหลือพิเศษ ด้วยการไม่คิดดอกเบี้ย และขยายเวลาการชำระหนี้ และให้เงินกู้ใหม่เพื่อฟื้นฟูอาชีพในอัตราดอกเบี้ยพิเศษและลดหย่อนหลัก ประกัน
นอกจากนี้ ธ.ก.ส. จะเสนอคณะกรรมการของธนาคารพิจารณาให้ความช่วยเหลือเพิ่มเติมสำหรับ กรณีที่เสียหายรุนแรง โดยการพักชำระต้นเงินกู้ 50% ส่วนที่เหลือ 50% จะนำมาปรับโครงสร้างหนี้ชำระไม่เกิน 15 ปี เมื่อเกษตรกรชำระส่วนนี้หมดตามสัญญา ธนาคารจะพิจารณาผ่อนปรนหนี้ส่วนที่เหลือต่อไปเป็นรายกรณี
ขณะที่ ธนาคารอาคารสงเคราะห์ (ธอส.) ได้ออกมาตรการ โครงการเงินกู้เพื่อลดภาระหนี้ ปลูกสร้าง ซ่อมแซมที่อยู่อาศัยแก่ผู้ประสบอุทกภัยปี 2553 โดยเกณฑ์และเงื่อนไขการกู้เพื่อช่วยเหลือผู้ประสบอุทกภัย  ธนาคารกำหนดอัตราดอกเบี้ยเงินกู้พิเศษ ดังนี้
ปีที่ 1 เดือนที่ 1 - 4 คิดอัตราดอกเบี้ย 0% เดือนที่ 5 - 12 คิดอัตราดอกเบี้ย MRR - 2.00 = 4.50%
- สำหรับลูกค้าธนาคารที่ขอลดภาระหนี้ที่ผ่อนชำระ จะได้รับการปลอดผ่อนชำระเงินงวด 4 เดือน
-  สำหรับประชาชนที่ไถ่ถอน ปลูกสร้าง ซ่อมแซมที่อยู่อาศัย ผ่อนชำระเงินงวดปกติ (เดือน 1 - 4 ไม่คิดดอกเบี้ย)
ปีที่ 2 คิดอัตราดอกเบี้ย MRR - 2.00 = 4.50%       
ปีที่ 3 คิดอัตราดอกเบี้ย MRR - 1.00 = 5.50%
ปีที่ 4 จนถึงตลอดอายุสัญญา รายย่อย MRR - 0.50 = 6% สวัสดิการ MRR - 1.00%
ทั้งนี้ ปัจจุบัน MRR ของธนาคารอยู่ที่ 6.50% ต่อปี